CELEX: 62009TA0436
Language: hu
Date: 2011-10-26 00:00:00
Title: T-436/09. sz. ügy: A Törvényszék 2011. október 26-i ítélete — Dufour kontra EKB ( „Dokumentumokhoz való hozzáférés — 2004/258/EK határozat — Az EKB-nak az alkalmazottak felvételével és mobilitásával kapcsolatos jelentések készítését lehetővé tevő adatbázisai — A hozzáférés megtagadása — Megsemmisítés iránti kereset — Az eljáráshoz fűződő érdek — Elfogadhatóság — A dokumentum fogalma — Kártérítési kereset — Időelőtti jelleg” )

3.12.2011   
            
            
               HU
            
            
               Az Európai Unió Hivatalos Lapja
            
            
               C 355/17
            
         A Törvényszék 2011. október 26-i ítélete — Dufour kontra EKB
   (T-436/09. sz. ügy) (1)
   
   (Dokumentumokhoz való hozzáférés - 2004/258/EK határozat - Az EKB-nak az alkalmazottak felvételével és mobilitásával kapcsolatos jelentések készítését lehetővé tevő adatbázisai - A hozzáférés megtagadása - Megsemmisítés iránti kereset - Az eljáráshoz fűződő érdek - Elfogadhatóság - A dokumentum fogalma - Kártérítési kereset - Időelőtti jelleg)
   2011/C 355/30
   Az eljárás nyelve: francia
   
      Felek
   
   
      Felperes: Julien Dufour (Jolivet, Franciaország) (képviselők: I. Schoenacker Rossi és H. Djeyaramane ügyvédek)
   
      Alperes: Európai Központi Bank (EKB) (képviselők kezdetben: K. Laurinavicius és S. Lambrinoc, később: S. Lambrinoc és P. Embley meghatalmazottak)
   
      A felperest támogató beavatkozók: Dán Királyság (képviselők: B. Weis Fogh és S. Juul Jørgensen meghatalmazottak), Finn Köztársaság (képviselők kezdetben: J. Heliskoski, H. Leppo és M. Pere, később: J. Heliskoski és H. Leppo meghatalmazottak) és Svéd Királyság (képviselők: A. Falk, K. Petkovska és S. Johannesson meghatalmazottak)
   
      Az alperest támogató beavatkozó: Európai Bizottság (képviselők: J.-P. Keppenne és C. ten Dam meghatalmazottak)
   
      Az ügy tárgya
   
   Egyfelől az EKB igazgatósága azon határozatának megsemmisítése iránti kérelem, amelyet az EKB elnöke a 2009. szeptember 2-i levelével közölt a felperessel, és amelyben elutasította a felperes által benyújtott, az EKB-nak az alkalmazottak felvételével és mobilitásával kapcsolatos jelentései készítését lehetővé tevő adatbázisokhoz való hozzáférés iránti kérelmet, másfelől arra irányuló kérelem, hogy a Törvényszék kötelezze az EKB-t arra, hogy biztosítson hozzáférést a felperesnek a szóban forgó adatbázisokhoz, végül a felperes által a hozzáférés iránti kérelme megtagadása miatt állítólagosan elszenvedett kár megtérítése iránti kérelem.
   
      Az ítélet rendelkező része
   
   
               1.
            
            
               A Törvényszék az Európai Központi Bank (EKB) igazgatóságának — a Julien Dufourral az EKB elnökének 2009. szeptember 2-i levelével közölt — határozatát megsemmisíti.
            
         
               2.
            
            
               A Törvényszék a keresetet ezt meghaladó részében elutasítja.
            
         
               3.
            
            
               Az EKB maga viseli saját költségeit, valamint a J. Dufour részéről felmerült költségeket is.
            
         
               4.
            
            
               A Dán Királyság, a Finn Köztársaság, a Svéd Királyság és az Európai Bizottság maguk viselik saját költségeiket.
            
         
      (1)  HL C 11., 2010.1.16.